Die wêreld in foto's – 2 Julie 2018 | Maroela Media
Die wêreld in foto's – 2 Julie 2018
Horst Seehofer, (middel), die voorsitter van die Beierse Christelike Sosiale Unie-party, en die Duitse minister van binnelandse sake, spreek die media toe ná 'n raadsvergadering van dié party vroeg Maandagoggend. (Foto: Peter Kneffel, AP)
Angela Merkel, die Duitse kanselier, lei Maandag 'n raadsvergadering van haar Christen-Demokratiese Unie-party in sy hoofkantoor in Berlyn. (Foto: Markus Schreiber, AP)
Die model Chantelle Brown-Young dra 'n skepping uit die mode-versameling van die Schiaparelli Haute Couture-modehuis in Parys. (Foto: Francois Mori, AP)
'n Nepalese boer bedek haarself met 'n plastieklaken terwyl sy in misreën in 'n veld werk in Katmandoe, Nepal. Landbou is die hoofbron van inkomste en werksgeleenthede vir die meeste mense in Nepal, en rys is een van die hoofgewasse in dié land. (Foto: Niranjan Shrestha, AP)
'n Mexikaanse aanhanger daag by die Samara-arena op vir die wedstryd tussen Brasilië en Mexiko tydens die 2018 Wêreldbeker-sokkertoernooi in Samara, Rusland. (Foto: Sergei Grits, AP)